**Mads Bødker** (s. 31. elokuuta 1987 Kööpenhamina, Tanska) on tanskalainen entinen jääkiekkopuolustaja. Hän pelasi ison osan urastaan ulkomailla siirryttyään ensin 19-vuotiaana Ruotsiin, jossa Bødker pelasi seitsemän kautta. Sittemmin hän vietti kauden 2013–2014 Venäjällä ja Saksassa. Uransa kaksi viimeistä kautta Bødker pelasi kotimaassaan SønderjyskE Ishockeyn riveissä. Hän pelasi urallaan kymmenet miesten MM-kilpailut ja kahdet olympiakarsinnat.

Ura
---

### Seuraura

Bødkerin kasvattajaseura on Rødovre IK. Hän debytoi Tanskan pääsarjassa 16-vuotiaana kaudella 2003–2004, jolloin Bødker sai tililleen kaksi runkosarjaottelua. Varsinaisella tulokaskaudellaan 2004–2005 Bødker teki 26 runkosarjaottelussa tehot 1+4=5 ja hänet valittiin liigan vuoden tulokkaaksi.

Kaudeksi 2006–2007 Bødker siirtyi Ruotsin toiseksi korkeimmalle sarjatasolle HockeyAllsvenskan-joukkue Rögle BK:hon. Joukkue eteni Kvalserieniin sekä keväällä 2007 että keväällä 2008, mutta jälkimmäisellä kerralla Rögle nousi Elitserieniin. Bødkerin ensimmäinen Elitserien-kausi 2008–2009 toi hänelle 55 runkosarja- ja kymmenessä Kvalserien-ottelussa tehot 1+8=9. Rögle säilytti kauden jälkeen sarjapaikkansa, mutta seuraava kausi 2009–2010 päättyi kuitenkin taas pudotukseen. Tästä huolimatta Bødker teki joukkueen kanssa vuoden mittaisen jatkosopimuksen toukokuussa 2010.

Bødker nousi kaudella 2010–2011 Röglen varakapteeniksi ja eteni joukkueen kanssa Kvalserieniin, mutta sarjanousua ei kuitenkaan tullut. Kaudella 2011–2012 hän jatkoi Allsvenskan-uraansa Leksands IF:ssä, jonka kanssa Bødker eteni myös Kvalserieniin jääden kuitenkin ilman sarjanousua. Kaudeksi 2012–2013 hän siirtyi vuoden mittaisella sopimuksella Malmö Redhawksiin, jonka sisäisen tehotilaston voiton Bødker jakoi Henrik Hettan ja Philip Hersbyn kanssa lukemalla +9. Kaudeksi 2013–2014 hän siirtyi Venäjän toiseksi korkeimmalle sarjatasolle VHL-joukkue Južnyi Ural Orskiin, josta Bødker siirtyi kesken kauden joulukuussa 2013 Saksan DEL-liigan Düsseldorfer EG:hen.

Kaudeksi 2014–2015 Bødker palasi kotimaahansa ja siirtyi kaksivuotisella sopimuksella SønderjyskE Ishockeyn riveihin. Hän voitti kauden päätteeksi Tanskan-mestaruuden. Heinäkuussa 2016 Bødker ilmoitti yllättäen lopettaneensa pelaajauransa 28-vuotiaana ja keskittyvänsä jatkossa kiinteistönvälittäjän työhön.

### Maajoukkueura

Bødker Grenoblessa Ranskaa vastaan pelatussa harjoitusottelussa huhtikuussa 2010.
Bødker on edustanut Tanskaa miesten MM-kilpailuissa vuosina 2006, 2007, 2008, 2009, 2010, 2011, 2012, 2013, 2015 ja 2016. Hän pelasi myös Vancouverin ja Sotšin olympiakisojen karsinnoissa. 

Bødker pelasi alle 20-vuotiaiden I-divisioonan MM-kilpailuissa vuosina 2005, 2006 ja 2007. Vuoden 2007 turnaus päättyi A-lohkon kultaan ja sarjanousuun, 2006 turnaus A-lohkon hopeaan ja vuoden 2005 turnaus B-lohkon pronssiin. Hän pelasi myös alle 18-vuotiaiden MM-kilpailuissa 2004 ja 2005.

Muuta
-----

Bødkerin pikkuveli on NHL-joukkue San Jose Sharksia edustava Mikkel Bødker. Mikkel on historian pienimmällä numerolla NHL:ään varattu tanskalaispelaaja (Phoenix Coyotes 8. pelaajana vuonna 2008).

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2003–2004 | Rødovre Mighty Bulls | Tanska | 2 | 0 | 1 | 1 | 2 | – | – | – | – | – | U18 | 6 | 0 | 0 | 0 | 12 |
| 2004–2005 | Rødovre Mighty Bulls II | Tanska I | 1 | 0 | 1 | 1 | 2 | – | – | – | – | – | U18 | 6 | 1 | 1 | 2 | 6 |
|  | Rødovre Mighty Bulls | Tanska | 26 | 1 | 4 | 5 | 8 | – | – | – | – | – | JMMd1 | 5 | 1 | 2 | 3 | 0 |
| 2005–2006 | Rødovre Mighty Bulls | Tanska | 33 | 5 | 5 | 10 | 39 | 6 | 1 | 3 | 4 | 6 | JMMd1 | 5 | 1 | 1 | 2 | 6 |
|  |  |  |  |  |  |  |  |  |  |  |  |  | MM | 5 | 1 | 0 | 1 | 4 |
| 2006–2007 | Rögle BK | Allsvenskan | 40 | 0 | 9 | 9 | 10 | – | – | – | – | – | JMMd1 | 5 | 0 | 1 | 1 | 6 |
|  |  |  |  |  |  |  |  |  |  |  |  |  | MM | 6 | 0 | 0 | 0 | 0 |
| 2007–2008 | Rögle BK | Allsvenskan | 37 | 0 | 3 | 3 | 51 | – | – | – | – | – | MM | 6 | 0 | 0 | 0 | 0 |
| 2008–2009 | Rögle BK | Elitserien | 55 | 1 | 8 | 9 | 32 | – | – | – | – | – | OQ | 3 | 1 | 0 | 1 | 0 |
|  |  |  |  |  |  |  |  |  |  |  |  |  | MM | 6 | 0 | 0 | 0 | 2 |
| 2009–2010 | Rögle BK | Elitserien | 55 | 3 | 5 | 8 | 18 | – | – | – | – | – | MM | 7 | 0 | 1 | 1 | 2 |
| 2010–2011 | Rögle BK | Allsvenskan | 52 | 5 | 9 | 14 | 36 | – | – | – | – | – | MM | 6 | 1 | 1 | 2 | 0 |
| 2011–2012 | Leksands IF | Allsvenskan | 52 | 1 | 11 | 12 | 22 | – | – | – | – | – | MM | 7 | 0 | 0 | 0 | 0 |
| 2012–2013 | Malmö Redhawks | Allsvenskan | 50 | 1 | 10 | 11 | 14 | – | – | – | – | – | OQ | 3 | 0 | 1 | 1 | 4 |
|  |  |  |  |  |  |  |  |  |  |  |  |  | MM | 7 | 1 | 0 | 1 | 0 |
| 2013–2014 | Južnyi Ural Orsk | VHL | 26 | 2 | 2 | 4 | 10 | – | – | – | – | – |
|  | Düsseldorfer EG | DEL | 12 | 0 | 5 | 5 | 10 | – | – | – | – | – |
| 2014–2015 | SønderjyskE Ishockey | Tanska | 36 | 2 | 14 | 16 | 12 | 15 | 1 | 1 | 2 | 29 | MM | 7 | 0 | 0 | 0 | 2 |
| 2015–2016 | SønderjyskE Ishockey | Tanska | 45 | 6 | 10 | 16 | 28 | 13 | 1 | 6 | 7 | 6 | MM | 8 | 0 | 1 | 1 | 0 |
| 5 kautta | yhteensä | Tanska | 142 | 14 | 34 | 48 | 89 | 34 | 3 | 10 | 13 | 41 |
| 2 kautta | yhteensä | Elitserien | 110 | 4 | 13 | 17 | 50 | – | – | – | – | – |
| 1 kausi | yhteensä | DEL | 12 | 0 | 5 | 5 | 10 | – | – | – | – | – |

Lähteet
-------

* Mads Bødker The Internet Hockey Databasessa (englanniksi)
* Mads Bødker *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Mads Bødker *Elite Prospects*. Everysport Media Group AB.  (englanniksi)
2. ↑  Erikzon, Olof: Mads Bødker klar för fortsättning *Hockeysverige.se*.  28.5.2010. Rögle BK.  Arkistoitu 13.10.2014. Viitattu 8.10.2014. (ruotsiksi)
3. ↑  Pettersson, Robert: Bödker flyttar tillbaka till Skåne *Hockeysverige.se*.  30.5.2012. NewsMe.  Arkistoitu 14.10.2014. Viitattu 3.6.2012. (ruotsiksi)
4. ↑  Fredberg, Peter: Dansk VM-back til russisk ishockey *www.bt.dk*.  14.8.2013. Berlingske Media. Viitattu 8.10.2014. (tanskaksi)
5. ↑  DÜSSELDORFER EG VERPFLICHTET DÄNISCHEN NATIONALSPIELER MADS BØDKER *www.bt.dk*.  17.12.2013. DEG EISHOCKEY GHBH.  Arkistoitu 15.10.2014. Viitattu 8.10.2014. (saksaksi)
6. ↑  Haugaard, Kell: Landsholdsprofil til SønderjyskE  21.6.2014. Sønderjysk Elitesport A/S. Viitattu 8.10.2014. (tanskaksi)
7. ↑  Bøjgaard, Jimmy: Erfaren dansk VM-back stopper karrieren i en tidlig alder  15.7.2016. TV 2. Viitattu 8.10.2014. (tanskaksi)